open-index/open-wikipedia-markdown huggingface dataset:
Stefan Effenberg

**Stefan Effenberg** (født 2. august 1968) er en tidligere tysk fotballspiller. Han var sentral midtbanespiller, og er en av fotballens mest kontroversielle personligheter.

Effenberg ble født i Hamburg, men begynte sin proffkarriere i Borussia Mönchengladbach i 1986. Etter fire sesonger dro han til Bayern München, og to år etter til italienske Fiorentina.

Under VM 1994 viste Effenberg fingeren til det tyske publikummet da han ble byttet ut i kampen mot Sør-Korea, og ble sendt hjem fra mesterskapet. Han spilte aldri mer for  etter denne episoden.

I 1994 returnerte Effenberg til Mönchengladbach, og fire år senere dro han til Bayern München for andre gang. Dette skulle bli Effenbergs beste periode på fotballbanen. Med Effenberg som en av nøkkelspillerne ble Bayern seriemester tre år på rad, og vant Mesterligaen i 2001. Han skapte imidlertid også overskrifter for å ha slått en kvinne på en nattklubb, og ble dømt til å betale erstatning.

I 2002 gikk Effenberg til VfL Wolfsburg, men etter bare seks måneder i klubben ble han sparket etter å ha kranglet med treneren. Han avsluttet karrieren i Qatar.

## Referanser

## Eksterne lenker
* 
* 
*
Teddy Sheringham

**Edward Paul «Teddy» Sheringham** (født 2. april 1966) er en britisk tidligere fotballspiller, kjent for sin tid hos Tottenham Hotspur FC og Manchester United FC, men hadde også en fin periode i West Ham United.  Sheringham spilte profesjonell fotball i over 20 år. Han spilte 51 landskamper for , og scoret 11 landslagsmål. På klubbnivå scoret han over 300 mål.

## De første årene
Sheringham begynte karrieren i London-klubben Millwall FC, og hadde også et låneopphold i den svenske klubben Djurgårdens IF Fotboll i 1985. I løpet av sine åtte sesonger i Millwall scoret han over 100 mål, og var med på å føre klubben fra 3. divisjon til toppdivisjonen (nåværende Premier League).

I 1991 ble Sheringham kjøpt av Nottingham Forest, hvor han ble klubbens toppscorer &ndash; men etter bare én sesong returnerte han til London og Tottenham Hotspur. Etter fem målrike sesonger i Tottenham (han debuterte også på landslaget som Tottenham-spiller), ble Sheringham kjøpt av Manchester United sommeren 1997.

## Vant «alt» med Man United
Han ble hånet av Arsenal-fansen etter at den første sesongen hans i United endte troféløst. Sheringham var fire sesonger i United, og ble ligamester i tre av dem. Han var også med på å vinne FA-cupen og Mesterligaen i 1999.

Sesongen etter, 1998/99, vant United «the treble» og supporterne lagde da en sang, både som en hyllest til Sheringham og for å vise «the Gunners»-supporterne at Edward såvisst ikke var noe feilkjøp: «Oh, Teddy Teddy, signed for Man United and he won the lot!»

Han ble kåret til årets spiller av engelske fotballjournalister i 2001.

## Landslaget
På landslagsnivå deltok Sheringham i fire internasjonale sluttspill &ndash; EM i 1996 og 2000, og VM i 1998 og 2002.

## De siste sesongene
Han returnerte til Tottenham i 2001, var også én sesong innom Portsmouth FC. Og spilte for West Ham United FC i tre sesonger, han var klubbens toppscorer med 20 mål i 2004/05. Han vant også dette året en rekke kåringer, han ble kåret til årets spiller både av den Engelske fansen og av den skandinaviske fansen i Scandinavian Hammers.

Teddy Sheringham la opp etter 07/08-sesongen, da han spilte for Colchester United.

Han er medlem av Order of the British Empire.

## Referanser


## Eksterne lenker
*
Atrofi

**Atrofi** er svinn/tilbakedanning av vev, og fører ofte til at vevet mister sin funksjon helt eller delvis.

## Se også
*Hypertrofi
## Referanser
Folkedans

**Folkedans** er et generelt begrep for danser som i forskjellige land tradisjonelt blir utført ved sosiale hendelser av personer uten formell eller profesjonell utdannelse.

Skikken med utendørs dans til sang på folkemålet var knyttet til maifesten og den varme årstiden. Kirkens fordømmelse av og forbud mot slike ringdanser som bare ble utført av kvinner, går tilbake til 500-tallet. Omvandrende sangere tok med de dansende pikene når de lovsang våren. Først etter høviskhetens inntog i selskapslivet begynte unge menn å delta i kjededanser og ringdanser (pardans forekom ikke), og snart ble slik fellesdans populær også utenfor adelen. Visen ble gjerne sunget at en forsanger, men de dansende sang med på refrenget.

Folkedans ble opprinnelig lært uformelt hvor folk flest samlet seg, ved at en ny dans ble observert og deretter utprøvd. I moderne tid kan folkedans, som all annen dans, koreograferes og fremføres på en scene. Vanligvis brukes begrepet «folkedans» om danser med opprinnelse i et lands kultur. For kulturer utenfor Europa benyttes ofte begrepet «etnisk dans» eller «tradisjonell dans» om det samme. «Folkedans» beskriver en rekke danser med følgende fellestrekk:
* Folkedans er knyttet til folkemusikk.
* Folkedans ble opprinnelig danset opp til 1800-tallet eller tidligere.
* Folkedans knyttet til seremoni eller lek som del av et kulturelt fellesskap.
* Folkedansens utførelse er dominert av tradisjoner enn av oppfinnelser.
* Folkedans var danset av vanlige folk, uavhengig av hva aristokratiet foretrakk å danse.
* Folkedans var opprinnelig uten regler for hvordan dansen skulle utføres.

## Referanser


## Eksterne lenker
* Ungdomslag.no – Hjemmesiden til Noregs Ungdomslag som er en av de største folkedans organisasjonen i Norge
* folkedans.no – En av norges største hjemmesider med informasjon om folkedansen i Norge
* Folkedans på nettet (http://come.to/folkdance) – Skandinaviens første folkedanse-webside. Har i dag en stor samling av artikler, informasjon og linker til dansknorsk og svensk folkedans
Steatoré

**Steatoré** er avføring med forhøyet innhold av fett. Dette gjør at avføringen blir grå, glinsende og løs, og skyldes at fettet ikke blir absorbert i tarmen, ofte på grunn av Cøliaki eller pankreassvikt.
Aimeliik

**Aimeliik** er en delstat i øystaten Palau i det vestlige Stillehav. Hovedstaden er Mongami. Delstaten hadde i 2015 en befolkning på 334.

Aimeliik ligger på øya Babeldaob, ikke så langt fra flyplassen i Palau. 

En nasjonal turistattraksjon er Aimeliik Bai. En bai er et gammelt og tradisjonsrikt råds- og møtested for menn. Over inngangen til denne er det malt en tatovert fruktbarhetsgudinne.

## Referanser


## Eksterne lenker
*
Angaur

**Angaur** (eller **Ngeaur**) er en øy i øystaten Palau, sørvest for Peleliu. Øya, som utgjør en hel delstat, har et areal på 8&nbsp;km². Delstaten hadde i 2015 en befolkning på 119.

De offisielle språkene her er angaur, japansk og engelsk.

I 2003 legaliserte Palaus nasjonalforsamling kasino og gambling. Angaur er også et populær sted for surfing. Man kan reise til Angaur med båt eller fly.

Fra 1945 til 1978 drev den amerikanske kystvakten en LORAN-stasjon, LORSTA Palau, som en del av det verdensomspennde navigasjonssystemet LORAN på øyen.

## Referanser


## Eksterne lenker
*
Kayangel

**Kayangel** er en delstat i Palau, 24&nbsp;km nord for Koror. I 2015 hadde Kayangel en befolkning på 54.

Kayangel er cirka 1,5 kilometer lang, og 750&nbsp;meter bred. Det er åpent hav på den ene siden, og en lagune på den andre. Kayangel består egentlig av tre øyer, hovedøya, en mindre en med en liten leirplass, og den siste er bare en liten atoll. Den eneste kraftkilden på øya er solcellepaneler eller private generatorer. Øya blir bebodd av en liten befolkning på rundt 100&nbsp;mennesker.

## Referanser


## Eksterne lenker
*
Bryan Robson

**Bryan Robson** (født 11. januar 1957) er en britisk tidligere fotballspiller og fotballtrener. I løpet av karrieren spilte Robson på midtbanen for West Bromwich og Manchester United FC. Han spilte også 90 landskamper for . Etter at han la opp som spiller, overtok han som manager for Middlesbrough FC. Robson har vært landslagstrener for , og er ambassadør for .

## Aktiv karriere
Robson er kjent for sin aktive karriere i Manchester United. Da han ble kjøpt av klubben fra West Bromwich, var overgangssummen på 1,5 millioner pund tidenes høyeste i England. Manager Ron Atkinson i Manchester United sa på pressekonferansen: «Dette er ikke gambling. Han er jo rent gull». Atkinson visste hva han snakket om, han var Robsons manager i West Bromwich mellom 1978 og 1981.

Bryan Robson ble umiddelbart en av Manchester Uniteds viktigste spillere, men på et tidspunkt midt på 1980-tallet kanskje for viktig. Det ble påstått av forståsegpåere at når Bryan Robson var nede (ute av laget, skadet), var Manchester United nede. Uheldigvis var det perioder han var skadet og det viste seg på Uniteds resultater. Til tross for dette ble han snart selvskreven kaptein både på klubblag og på s landslag.

Hans spesielle kjennetegn på fotballbanen var at han var tøff i dueller, hadde godt blikk for spillet, la utsøkte pasninger og at han alltid ga alt. Et typisk bilde av Robson er knyttneveslaget i luften (som en upper-cut) etter å ha scoret mål.

Han ble også en av de spillerne som supporterne holdt tett til brystet. Selv etter at han gikk fra Manchester United i 1994 ble han mottatt som helt da han kom tilbake til Old Trafford som Middlesbrough-spiller og manager.

## Trenerkarriere

Allerede på slutten av hans tid som spiller ble det snakket om at Robson var et godt manager-emne.
Manager-karrieren startet i Middlesbrough i 1994, og det ble en umiddelbar suksess. Han ble i Nordøst-England til 2001 da han valgte å gå av som manager etter at han hadde kritisert sine spillere for å ikke gjøre sitt beste.

Han tok så en pause fram til november 2003 da han tok over den ledige manager-stillingen i Bradford City FC, men i mellomtiden var han i samtaler først med det irske fotballforbundet om å ta over som irsk landslagstrener. Dette ble det ikke noe av, heller ikke samtalene med Nigerias fotballforbund gjorde han til landslagstrener. Robson ble i Bradford ut sesongen og takket for seg etter 27 kamper.

Så fikk han i november 2004 spørsmål om å ta over som manager i sin tidligere klubb West Bromwich Albion, noe han takket ja til. Etter to sesonger i midtre England sa han opp grunnet dårlige resultater.

Han overtok som manager for Sheffield United FC etter at Neil Warnock gav seg etter Premier League 2006/07. Han sluttet i februar 2008, da han returnerte til Manchester United for å være ambassadør for klubben.

Robson huskes også for et av VM-historiens raskeste mål, mot  under mesterskapet i Spania 1982. Han scoret etter 26 sekunder av kampen.

## Spillerkarriere

## Referanser


## Eksterne lenker
* 
* 
* 
*
Heckler & Koch USP

**Heckler & Koch USP** er en halvautomatisk pistol produsert av den tyske våpenprodusenten Heckler & Koch. HK USP står for «Universal Selbstlade Pistole» (*Universal Selvladende Pistol*). HK USP brukes av enkelte avdelinger i den norske hæren. HK USP ble produsert for militær- og politi-bruk, men brukes også i skytesport.

## Generell informasjon
HK USP ble først sett i 1993. Den er laget som en .40SW-pistol, men finnes også i 9 x 19 mm Luger-versjoner. Den eneste forskjellen er løp og magasin. Alle USP-pistoler er produsert etter det modifiserte Browning-konseptet med et patentert rekyl-dempende system. USP har en støpt ramme av polymer med spor for hurtig påmontering av lasersikte og/eller taktiske lys. I USA selges USP i kaliber.45 ACP. Den tyske hæren (Bundeswehr) har tatt i bruk HK USP, der den går under betegnelsen P8, det samme har det tyske politiet gjort, men en annen modell; P10.

## Teknisk informasjon
* *Ammunisjon*: .40S&W, 9x19mm, .45 ACP og .357 SIG (kun USP Compact)
* *Vekt*: 720 g
* *Lengde*: 194 mm
* *Magasinkapasitet*: USP, USP Match-15 patroner (9 mm), 13 patroner (.40 S&W), 12 patroner (.45 ACP), USP Compact – 13 patroner (.357 SIG og .40 S&W), 8 patroner (.45 ACP).

## Forskjellige modeller av HK USP
* HK USP Compact
* HK USP .40SW
* HK USP .45
* HK USP .45 Tactical
* HK USP Match
* HK USP Expert
* HK USP Elite
* HK USP USP9 SD

## Eksterne lenker
* 
* Heckler & Koch sin offisielle side i USA
Koror

**Koror** er den største delstaten i øystaten Palau. Delstaten består av flere øyer, der Koror-øya (også kalt Oreor-øya) er den største.

Delstaten Koror har en befolkning på 11&nbsp;444 (2015), noe som utgjør 90&nbsp;% av landets befolkning. Landets tidligere hovedstad og største by, også kalt Koror, ligger her.

Øya Koror er tilknyttet to mindre naboøyer med bro:
*Ngerekebesang-øya, der Palaus nest største by, Meyungs (befolkning: 1200), ligger.
*Malakal-øya, der Korors havn er.

Koror-øya er også tilknyttet delstaten Airai på hovedøya Babeldaob, der Palaus flyplass ligger. På Babeldaob ligger også Melekeok, delstaten og landsbyen som fra 7.&nbsp;oktober 2006 har overtatt de fleste hovedstadsfunksjonene Koror tidligere hadde.

## Referanser


## Eksterne lenker
*
336 f.Kr.

## Begivenheter
* Aleksander den store blir konge i Makedonia.
 

## Dødsfall
* Filip II, konge av Makedonia (født 382 f.Kr.)
Airai

**Airai** er en delstat i øyrepublikken Palau. Delstaten ligger på sørkysten på Babeldaob-øya, og er den nest mest befolkede delstaten i Palau. Her ligger øyas hovedflyplass, og delstaten er tilknyttet øya Koror med bro.

Staten har et areal på 44&nbsp;km². I 2015 hadde Airai 2455 innbyggere.

Airai er også navnet på delstatens største by, med en befolkning på 920 (2004). Byen Airai er den største byen på øya som ikke ligger i delstaten Koror.

I delstaten Airai ligger landsbyen Ordomel, der Palaus eldste *bai* (møteplass for menn) befinner seg.

## Referanser


## Eksterne lenker
*
Ngarchelong

**Ngarchelong** er en delstat i øystaten Palau. Ngarchelong ligger nord på øya Babeldaob. I 2015 hadde Ngarchelong 316 innbyggere.

Det er et viktig historisk sted som har vært gjenstand for flere arkeologiske undersøkelser. I Ngarchelong finner man gamle steinmonolitter med ukjent opphav. Innen den palauiske urreligionen har disse steinmonolittene hatt status som hellige bønneplasser. Det finnes steinmonolitter også andre steder i Palau, men ikke så mange som i Ngarchelong.

## Referanser


## Eksterne lenker
*
334 f.Kr.

## Begivenheter
* Aleksander den store innleder sitt felttog i Lilleasia
* Mai – Slaget om Granikos

## Fødsler

* Zenon fra Kition, stoisismens grunnlegger

## Dødsfall
Ngchesar

**Ngchesar** er en delstat i øystaten Palau. Hovedstaden er Ngerkeai. Ngchesar ligger på hovedøya Babeldaob, sør for den nye hovedstadsprovinsen Melekeok, og nordøst for delstaten Airai der Palaus internasjonale flyplass ligger. I 2015 hadde Ngchesar 291 innbyggere.

Delstaten er tynt befolket, og har noe mangroveskog mot havet i øst, og annen tett vegetasjon mot høydedragene i vest. Ngchesars hellige totem er piggrokke. 

## Referanser


## Eksterne lenker
*
333 f.Kr.

## Begivenheter
* Mai – Slaget ved Issos: Aleksander den store sine styrker bekjemper Persia under Dareios III Codomannus
Fistel

:*«Fistel» kan også referere til [[falsett]].*
**Fistel** eller **fistula** er en unormal forbindelse mellom to hulorgan, for eksempel blodårer, tarm eller andre organer.  

Graviditetsrelatert skade som kan oppstå i forbindelse med kompliserte fødsler uten tilgang til nødvendig medisinsk utstyr og pleie, som mulighet til å foreta keisersnitt, kan skape en fistel.  

Fistula kan også oppstå ved sterkt og langvarig press mot bekkenet som følge av at barnets hode er for stort, morens bekken er for lite eller barnet ligger i en vanskelig posisjon. Resultatet er store skader på fødselskanalen som blant annet kan føre til i inkontinens, svært sterke smerter, infeksjoner og andre alvorlige medisinske tilstander. 

Fistula rammer mellom 50 000 og 100 000 kvinner hvert år. Mer enn to millioner kvinner i u-land lever med ubehandlet fistula i dag. 

I tillegg til at fistula er et medisinsk problem, er det også sosiale stigma knyttet til det. Mange kvinner som har fistula blir avvist av sine ektemenn eller partnere og utstøtt av lokalsamfunnet på grunn av sterk lukt som følge av at de mister kontroll over urin og avføring. Fistula kan helbredes ved et kirurgisk inngrep og kan forhindres ved gode fødselomsorg. 

Fistula forekommer i hele verden, men er særlig utbredt i Afrika. Utbredelsen av fistula er sterkt knyttet til fattigdom. I tillegg rammer fistula spesielt unge jenter, som ofte blir gift mens de ennå er barn og blir gravide før kroppen tåler påkjenningene av graviditet og fødsel. Fistula kan blant annet forebygges ved å utsette giftealder og graviditet, og ved økt tilgang til utdanning og familieplanlegging. 

Det har også blitt rapportert om sterk økning i forekomsten av fistula i krigsområder hvor ekstremt brutale voldtekter av kvinner er utbredt. Dette gjelder for eksempel i krigen i Kongo. 

## Eksterne lenker
* 
* Fistula hos fokuskvinner.no
* https://web.archive.org/web/20130922133911/http://www.nms.no/aktuelt-fra-prosjektet/prosjektlederskifte-i-fistulaprosjekt-article6571-2239.html
326 f.Kr.

## Begivenheter
*Aleksander den store erobret Taxila og satte en makedonsk garnison der.
*Slaget ved Hydaspeselven
Samnitterkrigene
* Andre samnitterkrig starter
330 f.Kr.

## Hendelser
* Merv blir grunnlagt av Aleksander den store.

## Dødsfall
* Juli – Dareios III, konge i Persia

## Referanser
Peleliu

**Peleliu** (eller **Beliliou**) er en koralløy i øystaten Palau. Peleliu utgjør, sammen med to små øyer nordøst for den, en av Palaus 16 delstater. Den ligger nordøst for Angaur, og sørvest for Koror.

Peleliu har et totalt areal på 13&nbsp;km². I 2015 hadde delstaten Peleliu 484 innbyggere.

Det meste av øyas befolkning lever i Kloulklubed på nordkysten. Dette er Pelelius hovedstad.

Det var på denne øya slaget om Peleliu fant sted under andre verdenskrig. Peleliu er et minnessted for både amerikanske og japanske tropper; mange soldater døde på denne øya. Mange av de militære installasjonene fra den tiden finnes fortsatt, som for eksempel flyplassen. Man kan også se båtvrak utenfor øyas kyst.

Det amerikanske forsvaret har rehabilitert flyplassen, så den er i brukbar stand, som et ledd i beredskap mot kinesiske styrker i Stillehavet. Første flyvning dit fant sted i juni 2024, med et Lockheed Martin C-130J Super Hercules fra US Marine Corps.

## Referanser


## Eksterne lenker
* 
* Peleliu National Historical Park Study Preliminary Draft
Sonsorol

**Sonsorol** er en liten øy sør i Palau. Sonsorol er også en av øystatens delstater, sammen med naboøya Fanna (1 km nordover) og de mer fjerntliggende øyene Pulo Anna (80 km) og Merir (110 km sørover). I 2015 hadde delstaten 40 innbyggere.

Offisielle språk på øya er palauisk, sonsorol og engelsk.

Av de flere hundre mennesker som kaller seg *dongosaro* (= fra Sonsorol) bor idag under 40 på øya. Fordi den er så avsides – mer enn 20 timer fra Palaus tidligere hovedstad Koror med båt – velger ungdommen å bo i hovedstaden, eller ta utdannelse i Guam, Hawaii eller på USAs fastland. Også øyene Merir og Pulo Anna er sesongmessig befolket, men bare 2–4 mennesker på hver av øyene. Fanna er vanligvis ubebodd.

Øyas gamle språk sonsorol er i fare for å dø ut, men det er satt igang redningsaksjoner for å få utgitt en ordbok og en grammatikksamling fra dette språket som har overlevet kun i muntlig form.

## Referanser


## Eksterne lenker
*
Roxana

**Roxana** (baktrisk: *Roshanak*) var den baktriske konen til Aleksander den store, ble født tidligere enn år 347 f.Kr., selv om den nøyaktige datoen forblir ukjent. Hun var datter av en adelsmann som het Oxyartes av Balkh i Baktria (da det østlige Persia, nå nordlige Afghanistan).

Hun giftet seg med Aleksander i 327 f.Kr. etter at han fanget henne da festningen i Sogdian overgav seg til ham. Balkh var den siste av Det persiske rikets provinser som falt til Aleksander. Ekteskapet var et forsøk på gjenforening med de baktriske satrapiene til Aleksanders styre, selv om antikke kilder beskriver Aleksanders uttalte kjærlighet til henne. Roxana fulgte ham i felttoget i India i 326 f.Kr..

Hun fødte ham en sønn etter Aleksanders plutselige død i Babylon i 323 f.Kr. og kalte ham Aleksander IV Aegus. Roxana og hennes sønn ble offer for de politiske intrigene i kollapsen av Aleksanders rike. De ble beskyttet av Aleksanders mor, Olympias, i Makedonia, men mordet på henne i 316 f.Kr. gjorde at Kassandros kunne overta tronen. Siden Aleksander IV Aegus var den legitime arvingen til Aleksanders imperium, ble han myrdet sammen med Roxana, antagelig i 309 f.Kr.

## Referanser
Hemolytisk anemi

**Hemolytisk anemi** er en samlebetegnelse på sykdommer som medfører forandringer i formen til de røde blodlegemene /erytrocyttene.

Talassemi skyldes nedsatt syntese av alfa- eller betakjeder og er vanlig i Sør-Europa og Asia. Denne sykdommen regnes som en av verdens mest utbredte genetiske sykdommer. Sykdommen kjennetegnes ved redusert produksjon av hemoglobin. Enkelte pasienter kan få vekstreduksjon og bli utsatt for infeksjoner som en følge av sykdommen.

Sigdcelleanemi skyldes feil i syntesen av betakjeder. Sykdommen er vanlig i Afrika og blant afroamerikanere. Dette skyldes at sykdommen beskytter mot malaria. Sigdcelle-Hb (HbS) polymeriserer og danner en rigid gel ved deoksygenering. Dette medfører en formforandring av erytrocyttene. De abnorme erytrocyttene kan blokkere de små karene i mikrosirkulasjonen og forårsake smerter og infarkter/mikroinfarkter («sigdcelle-kriser»).

Sferocytose er en ressesivt arvelig tilstand. Det vil si at genet må arves fra begge foreldre og finnes i begge kromosomer i et kromosompar for å få sykdommen. Det er forandringer i proteinet i overflaten av blodlegemene. De røde blodlegemene ser vanligvis ut som en ball med for lite luft så det er innsenkning fra to sider. Ved sferocytose er de mer runde. I milten er det forandret osmotisk trykk slik at noen blodlegemer utvider seg og sprenges. Pasienter med sferocytose kan få anemi fordi altfor mange blodlegemer ødelegges i milten. En måte å behandle sykdommen på er å fjerne milten.
The Great Giana Sisters

***The Great Giana Sisters*** er et plattformspill utgitt for Amiga og Commodore 64 i 1987 av Rainbow Arts. Spillets likhet med *[[Super Mario Bros.]]* gjorde at Rainbow Arts ble tvunget til å trekke spillet fra salg nesten umiddelbart etter at det ble utgitt. Dette gjør at originale kopier av spillet er populære blant samlere.

Piratkopiering har imidlertid gjort spillet til et av de mest kjente og spilte Commodore 64- og Amiga-spillene, og det har i enkelte miljøer en kult-status. Spesielt er spillets musikk, laget av Chris Hülsbeck, anerkjent innen SID-musikk-miljøet som en klassiker.

## Handling
Spilleren får rollen som Giana: En jente som sliter med mareritt, hvor hun reiser gjennom 33 forskjellige etapper fulle av monster. Samtidig som hun samler illevarslende diamanter, og leter etter sin søster Maria. Hvert nivå inneholder et visst antall drømme-krystaller, som kan gi poeng når de samles inn for å utgjøre spillets høye poengsum. Et ekstra liv kan oppnås ved å samle inn 100 forskjellige drømme-krystaller. Ekstra liv kan også finnes i form av skjulte elementer som kalles for "Lollipop"

Fiender kan bli beseiret ved å hoppe på dem, eller skyte dem. Fiendene inkluderer ugler, rullende øye-epler, fisk som kan spise kjøtt, eller dødelige insekter. Det finnes også ett defensivt element i spillet som beskytter Giana mot brann. En rekke spesielle gjenstander kan også utløses som påvirker hele skjermen, og som for eksempel fryse alle fiender på skjermen, eller "magiske bomber" som kan drepe alle fiender. Alle disse elementene ligger spredt utover hele spillet.

Det er to typer scener i spillet: En overworld, og en underground. "Overworld" har grønt landskap og rør-formede gjenstander, sammen med bunnløse groper som Giana er nødt til å unngå. De "underjordiske" scenene har ytterligere farer, deriblant problemer med vann eller ild. Det er til sammen 33 etapper i løpet av hele spillet. Skjulte "warp blocks" kan også bli funnet, for å hoppe over utvalgte deler av spillet.

## Referanser

## Eksterne lenker
*
Hjernehinneblødning

**Hjernehinneblødning**, eller **subarachnoidal blødning** (SAB), er en sykdomstilstand hvor det foreligger en blodansamling mellom spindelvevshinnen (Lat: *arachnoidea*) og hjernens overflate. Blødningen starter ofte ved at en utposning på en arterie (aneurisme), eller en medfødt karmisdannelse (arteriovenøs malformasjon), sprekker. Blødningen kan også komme som følge av en traumatisk hodeskade. Blodet som ansamles gjør at trykket inne i hodeskallen øker, noe som kan skade hjernen. I tillegg til blødningsskader kan kramper (vasospasme) i blodårene føre til nedsatt blodtilførsel til hjernen (hjerneinfarkt), noe som også kan skade hjernevevet. Dette behandles forebyggende ved kalsiumantagonister.

Denne typen hjerneblødning gir ofte symptomer som plutselig og kraftig hodepine. Hodepinen starter gjerne på den ene siden, eller i bakhodet. Stivhet i nakken og kvalme følger, og etter hvert tretthet. Ofte mistes bevisstheten innen 15 minutter.

Behandlingen av hjernehinneblødning krever nøye medisinsk observasjon, og pasienten vil bli innlagt på sykehus umiddelbart. Endelig diagnose stilles ved CT-undersøkelse av hjernen, eventuelt spinalpunksjon. Sistnevnte innebærerat cerebrospinalvæsken i ryggmargen testes for blod. Denne metoden vil avsløre selv de minste blødningene. Undersøkelsene bør gjøres så raskt som mulig, da sannsynligheten for å finne subaraknoidalt blod på hjernen ved blødning avtar med tiden. Kontrastvæske som blir sprøytet inn i hjernens karsystem viser hvor blødningen har funnet sted og kirurgiske inngrep gjennomføres for å avverge nye blødninger, samt for å redusere skadene av den blødningen som har oppstått. Behandlingen kan alternativt gjøres ved såkalt coiling. Dette innebærer at et kateter føres inn i en pulsåre til hjernen og frem til det stedet blødningen/aneurismen befinner seg. Blodåren tettes så igjen ved å føre inn et materiale som omformes til en fast masse når det kommer i kontakt med blod. Denne metoden er mest utbredt i dag.

10-15 % av pasientene med hjernehinneblødning dør innen de når sykehuset, og total dødelighet ved denne sykdommen er ca. 40 %. Prognosen for de som overlever er imidlertid veldig god, men blødningene kan føre til varig hjerneskade og epilepsi.

## Referanser
Gullballen

:*For den norske prisen Gullballen, se [[Gullballen (Norge)]]*
: *For FIFAs pris til beste fotballspiller, se [[FIFA World Player of the Year]]*

**Gullballen** (fransk: **Ballon d’Or**) er en fotballpris som deles ut av det franske fotballbladet *[[France Football]]*. Fra 2010 til 2015 var den slått sammen med prisen FIFA World Player of the Year og ble delt ut av FIFA. Prisen deles ut årlig til verdens beste fotballspiller. I tillegg til denne deles også  til beste spiller under 21 år, samt andre priser ut under et arrangement i Paris.

## Historie
Fra opprettelsen i 1956 til 2009 ble Gullballen delt ut av fotballbladet *France Football*. Vinneren ble stemt frem av 96 fotballjournalister fra hele kloden fra en liste på femti spillere som var nominert av *France Football*. Prisen fikk etter hvert status som den høyeste individuelle utmerkelsen en spiller fra Europa kunne få.

Fram til 1994 var kåringen kun åpen for spillere av europeisk nasjonalitet, men fra og med 1995 kunne også spillere fra andre verdensdeler vinne prisen, under forutsetning av at de spilte klubbfotball i Europa. Fram til 2007 måtte spilleren tilhøre en klubb innen det europeiske fotballforbundet (UEFA).

I 2010 ble Gullballen utdelt av *France Football* slått sammen med FIFAs FIFA World Player of the Year. Vinneren ble stemt frem av både landslagskapteiner og trenere samt journalister. I 2016 ble prisene delt igjen.

Spillerne som har vunnet prisen flest ganger er Lionel Messi med åtte gullballer og Cristiano Ronaldo med fem gullballer. Johan Cruijff, Michel Platini og Marco van Basten følger etter med tre gullballer hver.

## Prisvinnere France Football Ballon d'Or Masculin

## Prisvinnere France Football Ballon d'Or Féminin

## Referanser




## Eksterne lenker
*
MOS Technology SID

**MOS Technology 6581/8580 SID** (Sound Interface Device) er den innebygde lydbrikken i Commodores CBM-II, Commodore 64 og Commodore 128. Den var en av de siste lydbrikkene lagd for personlige datamaskiner før den digitale lydrevolusjonen. Den ble utgitt i to versjoner: 6581 og den nyere 8580. Selv om 8580 erstattet 6581 er det ulikheter som gjør at den samme musikken ikke høres lik ut på begge brikkene.
Vannkultur

**Vannkultur** eller **hydroponi** (fra gresk *hydro*=vann og *ponos*=arbeid) er å dyrke planter i næringsløsning uten jord til stede.

Næringsløsningen inneholder alle grunnstoffene som planter trenger for å leve og vokse.  Røttene vokser i en gjennomluftet vannfilm.  Ofte brukes også et inert medium som steinull eller kvartssand som gir feste for røttene.

Metoden brukes kommersielt til dyrking av grønnsaker som salat, agurk og tomat.  Den nevnes også ofte i samband med mulighetene for bemannet romfart. På McMurdo Station i Antarktis dyrkes frukt og grønnsaker ved hjelp av hydroponi
Grønnsisik

**Grønnsisik** (*Spinus spinus*) er en fink. 

Grønnsisiken er en liten fugl med gulgrønn fjærdrakt, den har gule bånd på vingene og på stjerten. Hunnen er mer grå-grønn enn hannen, som også har et svart isse og en svart strupeflekk. Nebbet er spisst og stjerten har en dyp kløft. 
Lengden er ca. 12 cm, og vekten er på 12 gram. Grønnsisiken har ei variert kvitring og herming etter andre fugler. Hannen lokker hunnen med plystring, der den ene lyden er «fallende» og den andre er stigende.

Arten lever i flokker som holder tett sammen, men i hekketiden trives den best alene. Den lever i granskog eller furuskog, og lever av frø.

Fuglen hekker fra april til juli og kan få opptil to kull. Reiret er bygd av strå, mose eller lav og er bygd i et bartre.  Grønnsisiken får 4 – 6 egg, og rugetiden er 13 dager.  Ungene forlater redet etter 13 – 15 dager.

## Eksterne lenker
*
Oskar Stein Bjørlykke

**Oskar Stein Bjørlykke** (født 4. desember 1939 i Fitjar i Sunnhordland) er en norsk forfatter, lyriker og teolog. 

Han har et allsidig forfatterskap med romaner, noveller, dikt, bønnebøker, andaktsamlinger og barnebøker. 

Bjørlykke har vært formann i foreningen Norske Barne- og Ungdomsbokforfattere og leder av det litterære råd i Den norske Forfatterforening.

## Bibliografi
* *Deg høyrer dagen til* – dikt 
* *Reise til september* – roman (1968)
* *Futurum 1* – dikt (1970)
* *Huttiheito* – noveller (1972)
* *Ord i bønn* – bønnebok (1973)
* *Alfen og meg* – barnebok (1974)
* *Hans Klure* – prosadikt (1974)
* *Lasse Li* – noveller (1975)
* *Breviarium* – dikt (1979)
* *Hallo mamma!* – dikt/barnebok (1980)
* *Fredsdalen* – barnebok (1982)
* *Forklåringar* – dikt (1984)
* *Godt mot* – noveller/barnebok (1984)
* *Gler meg* – noveller/barnebok (1986)
* *Marie. Bilde frå eit liv* – (1987)
* *Saman i vinden* – Musikkspill (1988) (sammen med Sigvald Tveit)
* *Presta-Svein* – eventyr (1989)
* *Det dirrar slik* – dikt/barnebok (1989)
* *Presta-Svein* – noveller (1989)
* *Ansikt* – dikt (1990)
* *Himmel og jord* – noveller (1991)
* *Fadervår* – bønnebok (1992)
* *Agape* – roman (1992)
* *Dagane våre. Meditasjonar og bøner* – (1993)
* *Sally* – roman (1994)
* *Kongen og 33 andre forteljingar* – noveller (1995)
* *Ute – inne, ute – inne* – dikt/barnebok (1995)
* *Den tid den sorg* – roman (1996)
* *Korn i vind: meditasjoner over søndagens tekstar* – (1997)
* *Tusen gonger tusen* – barnebok (1997)
* *Skrift* – fortelling (1998)
* *Hendene i veret!* – barnebok (1999)
* *Dropar* – roman (2000)
* *Den dagen* – barnebok (2001)
* *Himmel med måne i ne* – roman (2002)
* *Kom til dammen!* – barnebok (2003)
* *Han Tolle* – roman (2004)
* *Hanni* – barnebok (2005)
* *Perlekrnsen* – barnebok (2005) (illustrert av Malgorzata Piotrowska)
* *Bakken* – diktsamling (2006)
* *Engelen* – diktsamling (2006)
* *Bakken* – lyrikk, Samlaget (2006)
* *Vår tid* – roman, Samlaget (2012)
* *For deg* – lyrikk, Samlaget (2014)
* *Hans Klure* – lyrikk (2015)
* *Blikket* - novellesamling (2019)
**Her vi går*, Verbum (2020)

## Priser
* Samlagsprisen 1995
* Kultur- og kirkedepartementets spesialpris for barne- og ungdomslitteratur 1999, for *Hendene i veret!*
* Kritikerprisen for årets beste barne- eller ungdomsbok 2003, for *Kom til dammen*

## Referanser


## Kilder
* Presentasjon av Oskar Stein Bjørlykke i Forfatterkatalogen på Forfattersentrums nettsider

## Eksterne lenker
* SAMBOK-søk på Bjørlykke, Oskar Stein.
* Det norske Samlaget om Oskar Stein Bjørlykke
* Oskar Stein Bjørlykke i NRK Forfatter
* Oskar Stein Bjørlykke i Dagbladet Forfatter
* Oskar Stein Bjørlykke i Aftenposten Alex
Gråsisik

**Gråsisik** (*Acanthis flammea*) er en art i finkefamilien og eneste art i slekten ***Acanthis***, som inngår i tribuset Carduelini. Arten består som fem underarter, hvorav to tidvis har blitt behandlet som selvstendige arter. Andre underarter har også blitt foreslått, men de anerkjennes ikke.

## Beskrivelse

Gråsisiken er liten og mørkstripet fugl med en tydelig rød panneflekk. Nebbet er lite og gulaktig med en svart, liten flekk rett under. På oversiden er den lys og  har mørke striper, mens på vingene kan man tydelig se lyse bånd. Lengden er cirka 12,5–14 cm, og vekten er rundt 10–17 gram. Gråsisiken er en selskapelig fugl og lever som oftest i flokker med mange individer. Den lever ofte sammen med grønnsisiken når den ikke hekker.

## Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.

* Passeriformes, spurvefugler
** Passeri, sangfugler
*** Passerida
**** Passeroidea
***** Fringillidae, finkefamilien
****** Fringillinae, (sanne finker)
****** Euphoniinae, (neotropisfinker)
****** Carduelinae, (stillitsfinker)
******* Coccothraustini, (kjernebiterfinker)
******* Drepanidini, (hawaiifinker)
******* Carpodacini, rosenfinker
******* Pyrrhulini, (dompaper og nære slektninger)
******* Carduelini, (stillitser og nære slektninger)
******** *[[Haemorhous]]*
******** *[[Rhodospiza]]*
******** *[[Rhynchostruthus]]*
******** *[[Chloris (zoologi)|Chloris]]*
******** *[[Linurgus]]*
******** *[[Crithagra]]*
******** *[[Linaria]]*
******** *[[Gråsisik|Acanthis]]*, monotypisk
********* *[[Gråsisik|A. flammea]]*, gråsisik
********** *[[brunsisik|A. f. cabaret]]*, brunsisik (regnes av flere som en selvstendig art, men dette er fortsatt uavklart)
********** *A. f. flammea* (nominatformen), vanlig gråsisik
********** *A. f. rostrata*
********** *A. f. exilipes*
********** *[[polarsisik|A. f. hornemanni]]*, polarsisik (regnes av flere som en selvstendig art, men dette er fortsatt uavklart)
******** *[[Loxia]]*, korsnebber
******** *[[Chrysocorythus]]*
******** *[[stillitser|Carduelis]]*, stillitser
******** *[[Serinus]]*, (irisker)
******** *[[Spinus]]*

## Referanser




## Eksterne lenker
*
FWD

**FWD Auto Company** var en amerikansk produsent av lastebiler fra 1912 til 1974. Selskapet ble startet av Otto Zachaw og svogeren William Besserdic. Besserdich forlot selskapet for å starte Oshkosh i 1917.

Lastebiler med firehjulstrekk og sekshjulstrekk ble levert til blant annet det britiske og amerikanske forsvaret under både første og andre verdenskrig.

I 1958 skiftet selskapet navn til **FWD Corporation**. I 1963 kjøpte det opp Seagrave Corporation, som fortsatte produksjon av brannbiler og spesialkjøretøyer.

## Eksterne lenker
* 
* Offisiell hjemmeside for Seagrave (engelsk)
Folsyre

**Folsyre** er betegnelsen på den syntetiske formen av folat, et vannløselig B-vitamin (B9). Folsyre finnes ikke naturlig i kroppen. Ved inntak av for eksempel vitaminpiller som inneholder folsyre, blir den gjort om til dihydrofolat i cellene i tarmveggen ved hjelp av enzymet *[[dihydrofolat reduktase]]*.

Folsyre (til gravide) er et av de kosttilskuddene som anbefales av norske helsemyndigheter. Anbefalt dose er 0,4&nbsp;mg (400 μg) per dag i en måned før befruktning og i de første tre månedene av graviditeten. Vitaminpiller inneholder normalt 0,2&nbsp;mg folsyre, så det selges egne folsyretabletter på apoteket med 0,4&nbsp;mg i tillegg til reseptbelagte tabletter på 1&nbsp;mg.

Folsyre har også vært utprøvd som medisin for pasienter med hjerte-kar-sykdommer. Ved inntak over tid viste folsyre seg imidlertid å øke risikoen for kreft.

## Referanser
Fuglekonge

**Fuglekonge** (*Regulus regulus*) er en fugl i sangerfamilien. På folkemunne kalles den også **furulus**. Fuglekongen er **Norges minste fugl**.

## Biologi
Fuglekonge er en svært liten fugl som kun måler cirka  og ikke veier mer enn . Fjærdrakten er gulgrønn, med litt svart og litt hvitt på vingene. Hannen har gul og oransje isse med svarte kanter mens hunnens isse er gul. Nebbet er kort og spisst og brukes til å plukke insekter fra barken på trær.

Fuglekongen er en aktiv og selskapelig fugl. Den lever i små flokker, ofte sammen med meiser. Den flyr fra tre til tre der den leter etter mat mens den holder kontakten med andre fugler i flokken med tynne pip.

Fuglekongen spiser edderkopper, insekter, larver og egg fra insekter som den plukker fra greiner og bark høyt oppe i tretoppene. Måten den flyr på ligner litt på en kolibri, den kan nemlig holde seg flygende foran en gren i flere sekunder.

Fuglen hekker i mars–april. De velger et sted i et tre høyt over bakken og legger redet ytterst på grenen de velger ut. Hunnen legger 8–11 egg og etter 14–17 døgn klekkes ungene ut. De forlater redet etter om lag tre uker. I Norge finnes fuglekongen i Sør-Norge og nord til Troms.

Regulus regulus regulus MHNT.ZOO.2010.11.207.jpg|* Regulus regulus regulus *
Regulus regulus azoricus MHNT.ZOO.2010.11.207.jpg|* Regulus regulus azoricus *
Regulus regulus inermis MHNT.ZOO.2010.11.207.jpg|* Regulus regulus inermis *
Regulus regulus teneriffae MHNT.ZOO.2010.11.jpg|* Regulus regulus teneriffae *


## Referanser




## Eksterne lenker
*
Palaus flagg

**[[Palau]]s flagg** ble tatt i bruk 1. januar 1981, størrelsesforholdet er 5:8, flagget brukes både som nasjonalflagg og handelsflagg.

Flagget er lyseblått med en gul sirkel, forskjøvet litt mot flaggstangen, som symboliserer månen. Ifølge palauaisk folketro var fullmånen den beste tiden for palauiske aktiviteter og gjøremål som feiringer, planting, innhøsting, fisking, trehogst og kanobygging. Månen symboliserer også fred, kjærlighet og ro. Blått står for overgangen fra kolonistyre til frihet og selvstendighet, men kan også symbolisere Stillehavet. Kombineres de to fargesymbolikkene betyr de at Palau skal ha de godene fullmånen fører med seg gjennom sin selvstendighetstid.

## Referanser
Norges nasjonalblomst

**Norges nasjonalblomst** er de to artene bergfrue (*Saxifraga cotyledon*) og røsslyng (*Calluna vulgaris*). De to plantene ble kåret ved hver sin anledning.

**Bergfrue** ble utnevnt av fagbotanikere på en internasjonal botanisk kongress i Amsterdam i 1935, der hvert lands representanter skulle komme med forslag fra hjemlandet. Bergfrue har hovedtyngden av sin utbredelse i Norge. Arten er sparsomt utbredt på Island, svært sjelden i Sverige, og finnes i noen få deler av Alpene og Pyreneene. Bergfrue er også fylkesblomst for Møre og Romsdal.

**Røsslyng** ble kåret til nasjonalblomst under en lytteravstemning i radioprogrammet Nitimen i 1976. Selv om røsslyng også er typisk for andre land (den er vel så vanlig i Skottland som i Norge), er den et velkjent og svært synlig innslag i fjell- og kystområder i hele landet. Arten representerer slik sett sider ved norsk landskap som oppleves som «typisk norske», der den visuelt sett er knyttet til det norske friluftsliv-fenomenet å «gå på tur».

## Kilder
* Norsk Botanisk Forening – Nasjonal- og fylkesblomster

## Se også
* nasjonalblomst
* norske fylkesblomster
* norske kommuneblomster
* nasjonalfugl

## Litteratur
*
*
Spurvefugler

* Acanthisitti
* Passeri
* Tyranni

**Spurvefugler** (Passeriformes) er den største ordenen i gruppen moderne fugler (Neoaves). Den inneholder omkring  arter, hvorav cirka 100 hekker i Norge. Spurvefuglenes nærmeste slektninger er papegøyefuglene (Psittaciformes).

## Biologi
Typisk for spurvefuglene er at hver art har en helt særegen og gjenkjennelig måte å vokalisere på. Hos mange av artene kan vokaliseringen være vakker og kalles da gjerne sang, men på langt nær alle artene har like vakker vokalisering. Hannfuglene synger imidlertid for å forsvare sitt territorium og for å tilkalle seg en make.

Hos spurvefuglene har foten tre tær som peker framover og én som peker bakover. Baktåen kommer sammen med foten i samme høyde som framtærne. Dette favoriserer disse fuglenes evne til å vagle seg på greiner og lignende. Derfor kalles foten en *sittefot*, selv om mange av artene også har en fot som er tilpasset både det å gå og å løpe på bakken. Foten hos spurvefuglene er faktisk mer karakteristisk for artene enn sangen. Derfor kaller noen også spurvefuglene for *vaglere*. Hos andre fugleordener er nemlig tærne arrangert annerledes på foten.

Det er stor variasjon mellom de ulike artene i denne gruppen. I Norge er den fysisk minste arten fuglekonge, som typisk veier cirka fem gram. Den største er ravn, som er 300 ganger tyngre.

Spurvefuglene spiser både frø, frukter, insekter og smådyr. De har et mangfold av nebbtyper og vingeformer, som forteller om variasjon i næring og ulike måter å finne maten på.

Nyklekt avkom av spurvefugler er såkalte *reirboere* (motsatsen er *reirflyktere*). I det ligger det at avkommet ikke er istand til å flykte reiret da de klekkes, slik noen fugler i andre ordener kan. Ungene klekkes nakne, blinde og totalt hjelpeløse, og er fullstendig avhengig av å bli matet av foreldrene til de blir store nok til å forlate reiret. Avføringen til avkommet er pakket inn i en membran, som gjør det lettere for foreldrene å fjerne og holde reiret rent.

## Evolusjon
Neoaves separerte i to linjer for cirka 79,6 millioner år siden. Den ene ledet fram til Passeriformes (spurvefuglene), den andre til Falconiformes, Charadriiformes, Procellariiformes, Gaviiformes, Ciconiiformes og Sphenisciformes..

## Systematikk
Passeriformes (spurvefugler) utgjør ifølge HBW Alive  arter, og er med det den største gruppen med fugler, selv om antallet varierer mellom ulike kilder. Artene fordeler seg i  slekter og 138 familier. *V. A. Payevsky* hevdet i en forskningsrapport publisert i 2014 at det var cirka  arter, mens *Edwards & Harshman* (Tree of Life Web Project) hevdet i 2003 at det var omkring .

Passeriformes inndeles i tre underordener og Acanthisitti er søstergruppen til alle andre spurvefugler (Eupasseres), som deles inn i Tyranni og Passeri.

Inndelingen under i hovedsak Aggerbeck *et al.* (2013) og Jarvis *et al* (2014), men kan i henhold til del Hoyo & Collar (2016) alt være utdatert.

## Se også
* Liste over fugleordener

## Litteratur
* 

## Referanser




## Eksterne lenker
*
Georg Gänswein

**Georg Gänswein** (født 1956) er en tysk katolsk erkebiskop, lenge leder for Det pavelige hushold, og fra 2024 apostolisk nuntius til Litauen, Latvia og Estland.

Han var tidligere en av pave Benedikt XVIs to privatsekretærer. Han var tidligere professor i kanonisk rett ved det pavelige universitet Santa Croce i Roma, og anses som en fremragende teolog.
## Liv og virke
### Prest
Han ble presteviet den 31. mai 1984 av erkebiskop Oskar Saier av Freiburg. Han viet seg senere til en akademisk karriere, slik også Benedikt gjorde før ham. Han kom til Roma som Josef Clemens' privatsekretær, men ble i 1996 engasjert som saksbehandler i Kongregasjonen for troslæren. Han ble utnevnt til monsignore i mai 2000. I 2003 ble han Ratzingers sekretær. 
### Titulærerkebiskop
Den 7. desember 2012 ble han utnevnt til erkebiskop og leder for Det pavelige hushold. Han ble bispeviet 6. januar 2013 av pave Benedikt XVI selv. Kardinal Tarcisio Pietro Evasio Bertone S.D.B. og kardinal Zenon Grocholewski var medkonsekrerende. 

I Roma gikk han under kallenavnet «Don Giorgio».

### Apostolisk nuntius til Litauen, Latvia og Estland
Den  24. juni 2024 ble Gänswein utnevnt av pave Frans til apostolisk nuntius til Litauen, Estland og Latvia, og han residerer i Vilnius. Han etterfulgte dermed erkebiskop Petar Rajič som i mars 2024 ble nuntius til Italia og San Marino. 

Msgr. Gänswein er en ivrig tennisspiller og liker å fly.

## Publikasjoner
* *Kirchengliedschaft: vom Zweiten Vatikanischen Konzil zum Codex iuris canonici; die Rezeption der konziliaren Aussagen über die Kirchenzugehörigkeit in das nachkonziliare Gesetzbuch der lateinischen Kirche.* St. Ottilien: EOS-Verlag 1995. ISBN 3-88096-923-X
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop *Georg Gänswein* (1956-) *2014

## Referanser


## Eksterne lenker
* Biografi på katolsk.no
Petekkier

**Petekkier** er karakteristiske blødninger i huden, mørk røde i farge, 1-2 mm i diameter.  De forsvinner ikke dersom man trykker et glass mot dem fordi det er en liten blødning, i motsetning til erytema.

Den vanligste årsaken til petekkier er kraftige eller overdrevne anfall av brekninger, oppkast, hoste eller gråt. De oppstår da oftest som små røde prikker rundt øynene. Dette er helt harmløst da prikkene forsvinner i løpet av noen dager.

Petekkier er et av de viktigste sykdomstegnene ved purulent hjernehinnebetennelse (meningitt). Noen av bakteriene som kan gi meningitt lager et blodfortynnende stoff som forårsaker den lille blødningen. Senile petekkier er normale hos eldre. Ved flere typer blodkreft "leukemier" kan petekkier være ett av symptomene.

Petekkier kan også forekomme i 20&ndash;40% av endokarditt-tilfeller.

## Referanser